சென்னை: சாந்தன், பேரறிவாளன், முருகன் ஆகிய 3 பேரின் தூக்கு தண்டனையை ரத்து செய்ய மத்திய, மாநில அரசுகள் முயற்சி எடுக்க வேண்டும் என்று கருணாநிதி கூறியுள்ளார். தி. மு. க. தலைவர் கருணாநிதி வெளியிட்டுள்ள அறிக்கையில் கூறியிருப்பதாவது: ராஜீவ் காந்தி கொலைக் குற்றவாளிகள் என்று குற்றஞ்சாட்டப்பட்டு சிறையிலே உள்ள சாந்தன், பேரறிவாளன், முருகன் ஆகிய மூன்று பேரை ஏழு நாட்களில் தூக்கிலிட வேண்டுமென்று குடியரசு தலைவர் உத்தரவு வந்துவிட்டதாகச் செய்திகள் வந்துள்ளதைப் பற்றி சில நாட்களுக்கு முன் செய்தியாளர்கள் என்னிடம் கேட்டபோதே - தூக்குத் தண்டனை என்பதே கூடாது என்று நான் பல ஆண்டுகளாக சொல்லி வருகிற கருத்தினை வலியுறுத்தியதோடு - அந்தக் கருத்து இந்த மூவர்களுக்கும் பொருந்தும் என்றும் குறிப்பிட்டிருந்தேன்.
சாந்தன், பேரறிவாளன், முருகனின் தூக்கு தண்டனையை ரத்து செய்க - கருணாநிதி வேண்டுகோள்